
Anvendelsesområde 

Disse retningslinjer gælder for følgende præhospitale enheder: 


• Akutlægebil Herning 

• Akutlægebil Holstebro 

• Akutbil Herning 

• Akutbil Holstebro 

• Akutbil Ringkøbing 

• Akutbil Tarm 

Side 1 


Ansvar for visitation og disponering 

Akutlægebiler og akutbiler visiteres og disponeres af AMK- 
vagtcentralen i overensstemmelse med Dansk Indeks. Det er i alle 
tilfælde AMK-vagtcentralens/Præhospitalets ansvar at visitere og 
disponere de præhospitale ressourcer. Det vil sige, at Præhospitalet 
har ansvaret for den præhospitale hjælp, borgeren tilbydes. 


Visitation og disponering ved "Læge med" (hele døgnet) 

Akutlægebil og akutbil disponeres samtidig til opgaver, hvor Dansk 
Indeks foreskriver "Læge med". Dette vil med få undtagelser være til 
situationer, der er potentielt livstruende for borgeren (A-opgaver). 


Akutbil 

Akutbilen disponeres altid til opgaver visiteret til "Læge med". 
Sygeplejersken hentes på hospitalet af redder og bil. 


Akutlægebil 

Akutlægebilen disponeres samtidig med akutbil til opgaver visiteret til 
"Læge med". 

Lægen modtager udkald på SINE-håndterminalen og sms og 
accepterer udkald ved afgangstryk på vognterminalen indenfor 4 
minutter fra udkald samtidig med, at lægen begiver sig mod 
skadesstedet. 


Såfremt lægen er forhindret i at rykke ud skal dette på forhånd meddeles til AMK- 
vagtcentralen. AMK-vagtcentralen orienteres, når lægen er til rådighed for udrykning igen. 

Såfremt lægen er forhindret i at rykke ud og ikke er frameldt på forhånd, skal dette 
øjeblikkeligt meddeles AMK-vagtcentralen ved udkald. AMK-vagtcentralen iværksætter 
alternativ præhospital respons, hvis der ikke er givet afgangstryk indenfor 4 minutter fra 
udkald. 

Frameld sker til AMK-vagtcentralen på telefonnummer 7020 9245. 

Når lægen meddeler, at han/hun ikke kan rykke ud til opgaven, ophører lægens ansvar for den 
pågældende opgave. 

Såfremt lægen ikke står til rådighed for udrykning med akutlægebilen, har AMK-vagtcentralen 
ansvaret for evt. at iværksætte anden lægelig præhospital respons. 

Akutbil og primærambulance orienteres fra AMK-vagtcentralen om der iværksættes lægelig 
præhospital respons og i givet fald hvilken lægelig respons, der iværksættes. 

Såfremt det ikke er muligt at iværksætte anden lægelig præhospital respons og sygeplejersken 
på akutbilen vurderer, at lægelig assistance er påkrævet kontaktes AMK-vagtcentralen via 
SINE-terminalen eller på telefonnummer 7020 9245. AMK-vagtcentralen sørger for lægelig 
assistance. 

Visitation og disponering af akutbil alene (hele døgnet) 

Akutbil visiteres som eneste supplerende præhospitale respons til opgaver, hvor 
sygeplejersken har mulighed forat højne kvaliteten af den præhospitale behandling med 
baggrund i følgende kompetencer: 

• Smertebehandling 

• Flypoglycæmi uden ABC-påvirkning 

• Uafklarede problemstillinger hvor der måske er kritisk sygdom 
Visitationen sker med baggrund i Dansk Indeks. 

Såfremt sygeplejersken på akutbilen vurderer, at lægelig assistance er påkrævet kontaktes 
AMK-vagtcentralen via SINE-terminalen eller på telefonnummer 7020 9245. AMK- 
vagtcentralen sørger for lægelig assistance. 

